plato-philosophy.politicus 267
καλῶς καὶ καθαπερεὶ χρέος ἀπέδωκάς μοι τὸν λόγον , προσθεὶς τὴν ἐκτροπὴν οἷον τόκον καὶ ἀναπληρώσας αὐτόν . φέρε δὴ καὶ συνείρωμεν ἐπανελθόντες ἐπὶ τὴν ἀρχὴν μέχρι τῆς τελευτῆς τὸν λόγον τοῦ ὀνόματος τῆς τοῦ πολιτικοῦ τέχνης . πάνυ μὲν οὖν . τῆς γνωστικῆς τοίνυν ἐπιστήμης ἡμῖν ἦν κατʼ ἀρχὰς μέρος ἐπιτακτικόν · τούτου δὲ ἀπεικασθὲν τὸ μόριον αὐτεπιτακτικὸν ἐρρήθη . ζῳοτροφικὴ δὲ πάλιν αὐτεπιτακτικῆς οὐ τὸ σμικρότατον τῶν γενῶν ἀπεσχίζετο · καὶ ζῳοτροφικῆς εἶδος ἀγελαιοτροφικόν , ἀγελαιοτροφικοῦ δʼ αὖ πεζονομικόν · τοῦ δὲ πεζονομικοῦ μάλιστα ἀπετέμνετο τέχνη τῆς ἀκεράτου φύσεως θρεπτική . ταύτης δʼ αὖ τὸ μέρος οὐκ ἔλαττον τριπλοῦν συμπλέκειν ἀναγκαῖον , ἂν εἰς ἕν τις αὐτὸ ὄνομα συναγαγεῖν βουληθῇ , γενέσεως ἀμείκτου νομευτικὴν ἐπιστήμην προσαγορεύων . τὸ δʼ ἀπὸ τούτου τμῆμα , ἐπὶ ποίμνῃ δίποδι μέρος ἀνθρωπονομικὸν ἔτι λειφθὲν μόνον , τοῦτʼ αὐτό ἐστιν ἤδη τὸ ζητηθέν , ἅμα βασιλικὸν ταὐτὸν κληθὲν καὶ πολιτικόν . παντάπασι μὲν οὖν . ἆρά γʼ , ὦ Σώκρατες , ἀληθῶς ἡμῖν τοῦτο καθάπερ σὺ νῦν εἴρηκας οὕτως ἐστὶ καὶ πεπραγμένον ; τὸ ποῖον δή ; τὸ παντάπασιν ἱκανῶς εἰρῆσθαι τὸ προτεθέν ; ἢ τοῦτʼ αὐτὸ καὶ μάλιστα ἡ ζήτησις ἐλλείπει , τὸ τὸν λόγον εἰρῆσθαι μέν πως , οὐ μὴν παντάπασί γε τελέως ἀπειργάσθαι ; πῶς εἶπες ; ἐγὼ νῷν πειράσομαι τοῦτʼ αὐτὸ ὃ διανοοῦμαι νῦν ἔτι μᾶλλον δηλῶσαι . λέγοις ἄν . οὐκοῦν τῶν νομευτικῶν ἡμῖν πολλῶν φανεισῶν ἄρτι τεχνῶν μία τις ἦν ἡ πολιτικὴ καὶ μιᾶς τινος ἀγέλης ἐπιμέλεια ; ναί . ταύτην δέ γε διώριζεν ὁ λόγος οὐχ ἵππων εἶναι τροφὸν οὐδʼ ἄλλων θηρίων , ἀλλʼ ἀνθρώπων κοινοτροφικὴν ἐπιστήμην . οὕτως . τὸ δὴ τῶν νομέων πάντων διάφορον καὶ τὸ τῶν βασιλέων θεασώμεθα . τὸ ποῖον ; εἴ τις τῶν ἄλλων τῳ , τέχνης ἄλλης ὄνομα ἔχων , κοινῇ τῆς ἀγέλης σύντροφος εἶναί φησι καὶ προσποιεῖται . πῶς φῄς ;
Lemmas: καλός καί καθαπερεί χρέος ἀποδίδωμι ἐγώ ὁ λόγος , προστίθημι ὁ ἐκτροπή οἷος τόκος καί ἀναπληρόω αὐτός . φέρω δή καί συνείρω ἐπανέρχομαι ἐπί ὁ ἀρχή μέχρι ὁ τελευτή ὁ λόγος ὁ ὄνομα ὁ ὁ πολιτικός τέχνη . πάνυ μέν οὖν . ὁ γνωστικός τοίνυν ἐπιστήμη ἐγώ εἰμί κατά ἀρχή μέρος ἐπιτακτικός · οὗτος δέ ἀπεικάζω ὁ μόριον αὐτεπιτακτικός λέγω . ζῳοτροφικός δέ πάλιν αὐτεπιτακτικός οὐ ὁ μικρός ὁ γένος ἀποσχίζω · καί ζῳοτροφικός εἶδος ἀγελαιοτροφικός , ἀγελαιοτροφικός δέ αὖ πεζονομικός · ὁ δέ πεζονομικός μάλα ἀποτέμνω τέχνη ὁ ἀκέρατος φύσις θρεπτικός . οὗτος δέ αὖ ὁ μέρος οὐ ἐλαχύς τριπλόος συμπλέκω ἀναγκαῖος , ἐάν εἰς εἷς τις αὐτός ὄνομα συνάγω βούλομαι , γένεσις ἄμεικτος νομευτικός ἐπιστήμη προσαγορεύω . ὁ δέ ἀπό οὗτος τμῆμα , ἐπί ποίμνη δίπους μέρος ἀνθρωπονομικός ἔτι λείπω μόνος , οὗτος αὐτός εἰμί ἤδη ὁ ζητέω , ἅμα βασιλικός αὐτός καλέω καί πολιτικός . παντάπασι μέν οὖν . ἆρα γε , ὦ Σωκράτης , ἀληθής ἐγώ οὗτος καθά σύ νῦν λέγω οὕτως εἰμί καί πράσσω ; ὁ ποῖος δή ; ὁ παντάπασι ἱκανός λέγω ὁ προτίθημι ; ἤ οὗτος αὐτός καί μάλα ὁ ζήτησις ἐλλείπω , ὁ ὁ λόγος λέγω μέν πως , οὐ μήν παντάπασι γε τέλειος ἀπεργάζομαι ; πῶς λέγω ; ἐγώ ἐγώ πειράω οὗτος αὐτός ὅς διανοέω νῦν ἔτι μάλα δηλόω . λέγω ἄν . οὐκοῦν ὁ νομευτικός ἐγώ πολύς φαίνω ἄρτι τέχνη εἷς τις εἰμί ὁ πολιτικός καί εἷς τις ἀγέλη ἐπιμέλεια ; ναί . οὗτος δέ γε διορίζω ὁ λόγος οὐ ἵππος εἰμί τροφός οὐδέ ἄλλος θηρίον , ἀλλά ἄνθρωπος κοινοτροφικός ἐπιστήμη . οὕτως . ὁ δή ὁ νομεύς πᾶς διάφορος καί ὁ ὁ βασιλεύς θεάομαι . ὁ ποῖος ; εἰ τις ὁ ἄλλος τις , τέχνη ἄλλος ὄνομα ἔχω , κοινῇ ὁ ἀγέλη σύντροφος εἰμί φημί καί προσποιέω . πῶς φημί ;